**Ayrton Lucas Dantas de Medeiros** (talaffuzi: *Ayrton Lukas Dantas de Mederos*; 1997-yil 19-iyunda tugʻilgan) — braziliyalik futbolchi, Moskvaning „Spartak" klubi himoyachisi, „Flamengo" futbol klubida ijara asosida o‘ynaydi.

Klublardagi faoliyati
---------------------

Ayrton Rio Grande do Norte shtatidagi Serido sharqiy qismida joylashgan Karnauba dos Dantas hududida tugʻilgan. U oʻz faoliyatini „Karnauba dos Dantas" maktabining futbol jamoasida boshlagan. 13 yoshida u Natal shahridagi „ABS" futbol klubi akademiyasiga borgan. Ammo uning ota-onasi Ayrtonni u yerga olib borishni xohlashmagan. Ular futbol akademiyasining yotoqxonalarida toʻshak yoʻqligi va yashash uchun boshqa imkoniyatlarning ham yetishmasligini aytishgan. Keyin Natalda yashovchi Lucas ismli bir keksa odam ularga yordam bergan. U klub rahbariyati bilan gaplashgan va oxir-oqibat Ayrton uchun yotoqxonadan karavot topib bergan. Avvaliga yosh futbolchi oilasiz qiynalgan. Biroz vaqt oʻtgach, u turnirlarda ishtirok etish uchun Rio-de-Janeyroga borgan. U yerda Ayrton klub rahbariyati eʼtiboriga tushib, darhol „ABS" futbol klubining asosiy jamoasidan joy olgan. Lucasning klubdagi minimal maoshi, taxminan 700-720 real boʻlgan. U „ABS" futbol klubi tarkibida oʻynaganida, Ayrtonning agenti boʻlmagan. Keyinchalik u agent Karlos Leyte bilan shartnoma imzolagan. Hamda futbolchi bir necha kundan soʻng yangi agentining harakatlari natijasida „Fluminense" futbol klubiga ijaraga oʻtgan.

2015-yil 18-oktyabrda „Cruzeiro Esporte" futbol klubiga qarshi o‘yinda (0:2) Braziliya A Seriyasida debyut qilgan. Futbolchi „Londrina" futbol klubiga ijaraga berilgach, Ayrton bu klubning asosiy chap qanot himoyachisiga aylangan. Shuningdek, u barcha musobaqalarda „Fluminense" futbol klubi tarkibida jami 58 ta oʻyin oʻtkazdi.

2016-yil boshida Lucas oʻyin amaliyotiga ega boʻlish uchun „Joe Madureira" futbol klubiga ijaraga oʻtdi. 24-fevral kuni Karioka ligasi doirasida „Macaé" futbol klubiga qarshi oʻyinda u yangi jamoa safida debyut qilgan. Hammasi boʻlib u „Joe Madureira" futbol klubi safida 9 ta oʻyin oʻtkazgan. Ijara muddati tugagach, futbolchi „Fluminense" futbol klubiga qaytgan.

Xalqaro faoliyati
-----------------

U Braziliya yoshlar terma jamoasi safida oʻynashi uchun yetarli tajribaga ega deb hisoblangan. Shu tariqa, 2016-yil aprel oyida Ayrton bosh murabbiy Rojerio Mykale tomonidan 2016-yilning 18-mayidan 22-mayiga qadar bo‘lib o‘tgan Suvondagi turnirda ishtirok etish uchun yig‘inga chaqirilgan. Yoshlar jamoasi safida 3 ta oʻyin oʻtkazgan.

2019-yil 25-oktyabrda Ayrton birinchi marta Braziliya olimpiya terma jamoasiga chaqirilgan. 2019-yil 17-noyabr kuni u Braziliya olimpiya terma jamoasi safida debyut qilgan va Argentina olimpiya terma jamoasiga qarshi Birlashgan xalqaro futbol festivali turniri final uchrashuvining 65-daqiqasida zaxiradan maydonga tushgan.

Statistika
----------

| Jamoa | Mavsum | Liga | Milliy kubok | Xalqaro kubok | Boshqa | Jami |
| --- | --- | --- | --- | --- | --- | --- |
| Oʻyin | Gol | Oʻyin | Gol | Oʻyin | Gol | Oʻyin | Gol | Oʻyin | Gol |
| **Fluminense F. C.**Braziliya bayrogʻi Braziliya  | 2015 | 4 | 0 | 0 | 0 | ― | 0 | 0 | 4 | 0 |
| **Madureira E. C.**Braziliya bayrogʻi Braziliya  | 2016 | ― | 0 | 0 | ― | 9 | 0 | 9 | 0 |
| Jami | 0 | 0 | 0 | 0 | 0 | 0 | 9 | 0 | 9 | 0 |
| **Fluminense F. C.**Braziliya bayrogʻi Braziliya  | 2016 | 2 | 0 | 0 | 0 | ― | 1 | 0 | 3 | 0 |
| **Londrina E. C.**Braziliya bayrogʻi Braziliya  | 2017 | 33 | 2 | 0 | 0 | ― | 20 | 1 | 53 | 3 |
| Jami | 33 | 2 | 0 | 0 | 0 | 0 | 20 | 1 | 53 | 3 |
| **Fluminense F. C.**Braziliya bayrogʻi Braziliya  | 2018 | 28 | 0 | 2 | 0 | 10 | 0 | 11 | 0 | 51 | 0 |
| Jami | 34 | 0 | 2 | 0 | 10 | 0 | 12 | 0 | 58 | 0 |
| **Spartak**Rossiya bayrogʻi Rossiya  | 2018—2019 | 13 | 0 | 1 | 0 | ― | ― | 14 | 0 |
| 2019—2020 | 27 | 0 | 4 | 0 | 4 | 0 | ― | 35 | 0 |
| 2020—2021 | 27 | 2 | 2 | 1 | ― | ― | 29 | 3 |
| 2021—2022 | 21 | 1 | 1 | 0 | 8 | 0 | ― | 30 | 1 |
| Jami | 88 | 3 | 8 | 1 | 12 | 0 | 0 | 0 | 108 | 4 |
| **C. R. Flamengo**Braziliya bayrogʻi Braziliya  | 2022 | 31 | 2 | 4 | 0 | 6 | 0 | ― | 41 | 2 |
| Jami | 31 | 2 | 4 | 0 | 6 | 0 | 0 | 0 | 41 | 2 |
| Umumiy faoliyatida | 186 | 7 | 14 | 1 | 28 | 0 | 41 | 1 | 269 | 9 |

Manbalar
--------

1. 1 2 3 4  „Ayrton Lucas".  Fluminense FC. 21-dekabr 2018-yilda asl nusxadan arxivlandi. Qaraldi: 7-may 2018-yil.
2. ↑
3. ↑  „«Вооруженные бандиты напали на дом. Я спрятался под кровать». Айртон — о Бразилии, Кононове и Флэше".  sport24.ru (13-may 2019-yil). 13-may 2019-yilda asl nusxadan arxivlandi. Qaraldi: 13-may 2019-yil.
4. ↑  „Крузейро VS. Флуминенсе 2:0" (en).  soccerway.com (18-oktabr 2015-yil). 21-dekabr 2018-yilda asl nusxadan arxivlandi. Qaraldi: 22-noyabr 2018-yil.
5. ↑  „Мадурейра VS. Макаэ 1:0" (en).  soccerway.com (24-fevral 2016-yil). 19-dekabr 2018-yilda asl nusxadan arxivlandi. Qaraldi: 22-noyabr 2018-yil.
6. ↑  „Айртон получил вызов в олимпийскую сборную Бразилии"..  «Чемпионат» (25-oktabr 2019-yil). 25-oktabr 2019-yilda asl nusxadan arxivlandi. Qaraldi: 25-oktabr 2019-yil.
7. ↑  „Понсе обыграл Айртона в финале международного турнира"..  «Спартак» (18-noyabr 2019-yil). 9-avgust 2020-yilda asl nusxadan arxivlandi. Qaraldi: 18-noyabr 2019-yil.